EkBass/fiwiki-20250220-pages-articles huggingface dataset:
Barfleur-luokka

Barfleur-luokka oli Britannian kuninkaallisen laivaston neljän 90-tykkisen toisen luokan linjalaivan muodostama alusluokka. == Suunnittelu == Alusluokan suunnitteli Sir Thomas Slade ensimmäisen luokan linjalaivan HMS Royal Williamin pohjalta. Alusluokan aseistuksena oli alemmalla tykkikannella 28 kappaletta 32 naulan tykkiä. Keskikannella oli 30 kappaletta 18 naulan ja ylemmällä kannella saman verran 12 naulan tykkejä. Puolikannella ei ollut valmistuessa aseistusta, mutta vuoden 1790 paikkeilla aluksille asennettiin puolikannelle kahdeksan 12 naulan tykkiä. Etukannella oli kaksi 9 naulan tykkiä, jotka vuoden 1790 jälkeen korvattiin 12 naulan tykeillä.Winfield, Rif s. 18 == Alukset == Barfleur-luokan linjalaivatWinfield, Rif s. 18-19 Nimi Telakka Kölinlasku Vesille Valmis Kohtalo HMS Barfleur Chathamin telakka 22. marraskuuta 1762 30. heinäkuuta 1768 lokakuu 1770 romutettu 1819 HMS Prince George Chatham 18. toukokuuta 1767 31. elokuuta 1772 marraskuu 1776 romutettu 1839 HMS Princess Royal Portsmouthin telakka 31. lokakuuta 1767 18. lokakuuta 1773 huhtikuu 1777 romutettu 1807 HMS Formidable Chatham joulukuu 1769 20. elokuuta 1777 helmikuu 1778 romutettu 1813 ==Lähteet== * * * === Viitteet === *
Trypanosomit

Trypanosomit eli unitautiloisiot (Trypanosoma) on yksisoluisten siimaeläinten suku. Trypanosomit ovat loiseliöitä, jotka elävät eläinten ja ihmisen veressä tai kudoksissa ja aiheuttavat sairauksia, joita kutsutaan yleisnimikkeellä trypanosomiaasi. Trypanosoma brucei aiheuttaa unitautia eli afrikkalaista trypanosomiaasia. Chagas-tautiloisio (Trypanosoma cruzi) puolestaan aiheuttaa Chagasin tautia. Trypanosomit ovat yksisoluisia eliöitä kooltaan 8-50 μm. Muiden kinetoplastidien tavoin niillä on kinetoplasti-niminen soluelin, joka sisältää niiden mitokondriaalisen DNA:n. Sen lisäksi niillä on liikkumista varten flagella eli siima. Suurin osa trypanosomeista vaatii elinkiertoonsa useamman isäntäeliön, ja ne siirtyvät isäntäeliöstä toiseen vektorin välityksellä. == Lajeja ja alalajeja == Joitakin trypanosomilajeja ja -alalajeja: * Trypanosoma brucei ** Gambianunitautiloisio (Trypanosoma brucei gambiense) ** Rhodesianunitautiloisio (Trypanosoma brucei rhodesiense) * Trypanosoma congolense * Chagas-tautiloisio (Trypanosoma cruzi) * Trypanosoma equinum * Trypanosoma equiperdum * Trypanosoma evansi * Trypanosoma lewisi * Trypanosoma melophagium * Trypanosoma rangeli * Trypanosoma theileri * Trypanosoma vivax == Lähteet == Luokka:Loistaudit Luokka:Alkueliöt
Dimetoksimetaani

Dimetoksimetaani eli metylaali tai formaldehydin dimetyyliasetaali (C3H8O2) on asetaaleihin kuuluva orgaaninen yhdiste. Yhdistettä käytetään muun muassa liuottimena ja reagenssina orgaanisen kemian synteeseissä. ==Ominaisuudet== Huoneenlämpötilassa dimetoksimetaani on väritöntä ja helposti haihtuvaa nestettä, jolla on makea haju, joka muistuttaa kloroformin hajua. Yhdiste liukenee veteen ja useisiin orgaanisiin liuottimiin kuten etanoliin, dietyylieetteriin, asetoniin, kloroformiin ja bentseeniin.Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 23.11.2015Paul Ch. Kierkus: Dimethoxymethane, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 23.11.2015 Dimetoksimetaanilla on kolme eri konformaatiota, niin kutsutut anti-anti-, anti-gauche- ja gauche-gauche- konformaatiot. Näistä gauche-gauche konformaatio on energiatilaltaan edullisin niin kutsutun anomeerisen efektin vuoksi ja siinä kahden hapen vapaat elektroniparit asettuvat toisiinsa nähden C-O-sidoksen hajottavan σ*-orbitaalin suuntaisiksi. ==Valmistus ja käyttö== Dimetoksimetaania valmistetaan formaldehydistä ja metanolista happaman katalyytin läsnä ollessa.H. Robert Gerberich & George C. Seaman: Formaldehyde, Kirk-Othmer Encyclopedia of Chemical Technology, John Wiley & Sons, New York, 2013. Viitattu 23.11.2015 Dimetoksimetaani kykenee liuottamaan useita polymeerejä kuten polystyreeniä, polyvinyylikloridia, polyvinyyliasetaattia, akrylaatteja, metakrylaatteja sekä useita synteettisiä että luonnollisia hartseja. Yhdistettä käytetään liuottimena muun muassa maaleissa ja lakoissa sekä eteeristen öljyn uutossa kasveista. Sitä käytetään myös kemiallisten reaktioissa reaktioiden liuottimena muun muassa valmistettaessa Grignard- reagensseja ja organolitiumyhdisteitä. Orgaanisen kemian synteeseissä sitä voidaan käyttää alkoholien ja fenolien suojaamiseen metoksimetyylieetterinä. ==Lähteet== Luokka:Eetterit
Viherlaakson koulu ja lukio

Viherlaakson koulu ja lukio on Espoon Viherlaaksossa sijaitseva noin 710 oppilaan ja opiskelijan oppilaitos. Sen tiloissa on noin 350 oppilaan yläkoulu ja 360 opiskelijan lukio. Viherlaakson koulu ja lukio sijaitsee osoitteessa Lukionahde 1. Lukio muuttaa syksyllä 2021 takaisin Viherlaaksoon oltuaan väestötiloissa Nihtisillassa. Nykyisen oppilaitoksen edeltäjä Kauniaisten Yhteiskoulu aloitti toimintansa vuonna 1939 ja oli Espoon vanhin suomenkielinen oppikoulu. Viherlaakson ja Hakalehdon yhteiskouluissa alkoi 6. syyskuuta 1976 lähes 80 opettajan lakko. Koulun ja lukion yhteisestä oppilaitosrakennuksesta havaittiin vuonna 2012 vakava homeongelma, ja oppilaitostoiminta siirtyi erillisiin väistötiloihin vuonna 2013. Peruskoulu siirrettiin peruskorjauksen ajaksi koulun kentälle rakennettuun siirtokouluun, ja lukio erillisiin tiloihin Nihtisillan Kutojantielle. Samassa kiinteistössä on myös Espoon Yhteislyseon lukio. Viherlaakson koulun rehtori oli marraskuussa 2015 Kirsti Kupiainen ja lukion Jussi Rekilä. Koulurakennusta on tarkoitus laajentaa peruskorjauksen yhteydessä siten, että lukiossa opiskelisi kaikkiaan 600 opiskelijaa vuonna 2021. ==Rakennusten historiaa== Viherlaakson koulun vanhin osa on valmistunut vuonna 1947 Aarne Ervin suunnittelemana. Sen muodostavat kolme samansuuntaista osaa: asuntosiipi, juhlasali ja luokkahuonesiipi. Espoon koulurakennusten inventointiraportin 2017 mukaan Viherlaakson koulu ja lukio edustaa sodanjälkeisen pula-ajan modernismin parhaimmistoa, joka on säilynyt monista laajennuksistaan huolimatta lähes alkuperäisen henkisenä. Keskiarvoraja 2010-2020 Keskiarvoraja 2010-2020 Keskiarvoraja 2010-2020 Keskiarvoraja 2010-2020 Vuosi KA-raja (lukio) Pisteraja (Taide- linja) Aloitus- paikat 2010–2011 7,50 13,19 2011–2012 7,75 13,70 115 2012–2013 7,92 15,94 115 2013–2014 7,92 12,81 115 2014–2015 7,50 9,17 115 2015–2016 7,75 12,58 106 2016-2017 7,75 13,58 125 2017-2018 8,00 14,00 125 2018-2019 7,85 12,71 150 2019-2020 8,00 15,12 155 2020-2021 8,00 13,04 155 ==Lähteet== ==Aiheesta muualla== *Viherlaakson lukion kotisivut Luokka:Espoon lukiot Luokka:Espoon peruskoulut Luokka:Viherlaakso
Neljännen asteen polynomifunktio

Neljän asteen polynomi on matematiikassa polynomifunktio, jonka asteluku on 4. Se on yleinen muuttujan funktio, joka voidaan esittää muodossa. :f(x)=ax^4+bx^3+cx^2+dx+e, Neljännen asteen yhtälö on yhtälö, jonka toisella puolella on neljännen asteen ja toisella neljännen tai sitä alemman asteen polynomi. Neljännen asteen yhtälöille on olemassa yleinen juurilausekkeisiin perustuva ratkaisukaava. On todistettu, että tätä korkeampien asteiden yhtälöille tällaista kaavaa ei voi olla löydettävissä. ==Ratkaiseminen== ===Yleinen ratkaisukaava=== == Lähteet == Luokka:Polynomit Luokka:Funktiot
Svetlana Kitova

Svetlana Aleksandrovna Kitova (, 25. kesäkuuta 1960 – marraskuu 2015) oli Neuvostoliittoa edustanut keskipitkien matkojen juoksija. Kitova menestyi eritoten sisäradoilla 1980-luvulla: hän saavutti sisäratojen MM-kilpailuista kaksi mitalia ja sisäratojen EM-kilpailuissa neljä mitalia, joista Euroopan mestaruudet 800 metrillä Budapestissä 1983 ja 1 500 metrillä Madridissa 1986. Hän edusti Neuvostoliittoa arvokisoissa myös ulkoradoilla.http://www.lequipe.fr/Athletisme/AthletismeFicheAthlete4306.html Kitova kuoli 55-vuotiaana vakavaan sairauteen pitkän sairastamisen jälkeen. Hänen kuolemastaan uutisoitiin 20. marraskuuta 2015.http://www.gazeta.ru/sport/news/2015/11/20/n_7913951.shtml == Lähteet == * === Viitteet === Luokka:Neuvostoliittolaiset keskimatkojen juoksijat Luokka:Vuonna 1960 syntyneet Luokka:Vuonna 2015 kuolleet
Kolmannen asteen polynomifunktio

Kolmannen asteen polynomi eli kuutiollinen funktio on matematiikassa polynomifunktio, jonka asteluku on 3. Se voidaan esittää muodossa. :f(x)=ax^3+bx^2+cx+d,\, Kolmannen asteen yhtälö eli kuutiollinen yhtälö on algebrallinen yhtälö, jonka toisella puolella on kolmannen, toisella puolella kolmannen tai sitä alemman asteen yhtälö. == Ratkaiseminen == ===Yleinen ratkaisukaava === Luokka:Polynomit Luokka:Funktiot
Rauli Sohlman

Rauli Sohlman (s. 23. maaliskuuta 1959 Tampere) on suomalainen jääkiekkomaalivahti. Sohlman debytoi SM-sarjassa KooVeen riveissä kaudella 1974–1975. Hän lopetti pelaajauransa Jokereissa kauteen 1988–1989. Kaudella 2014–2015 hän toimi maalivahtivalmentajana GrIFK Hockeyssa. ==Lähteet== * === Viitteet === Luokka:Vuonna 1959 syntyneet Luokka:Suomalaiset jääkiekkomaalivahdit‎ Luokka:Urpo Ylönen -palkinnon voittajat Luokka:Elävät henkilöt
Leo Roininen

Leo Johannes Roininen (16. heinäkuuta 1928 Toronto, Kanadan dominio, Brittiläinen imperiumi – 21. huhtikuuta 2002 Sudbury) oli kanadalainen keihäänheittäjä ja kuulantyöntäjä. Kanadalaisten suomalaisyhteisössä muun muassa Roy Pellan kanssa kasvanuthttp://www.northernlife.ca/news/sports/2010/11/fransen021110.aspx Roininen kilpaili keihäänheitossa Lontoon kesäolympialaisissa 1948, missä hän sijoittui karsinnassa 20:nneksi eikä selviytynyt 12 parhaan loppukilpailuun. Vuoden 1950 Brittiläisen imperiumin kisoissa (nyk. Kansainyhteisön kisat) Roininen voitti keihäänheiton ja sijoittui kuulantyönnössä kolmanneksi.Olympedia == Lähteet == * === Viitteet === Luokka:Kanadalaiset keihäänheittäjät Luokka:Kanadalaiset kuulantyöntäjät Luokka:Vuonna 1928 syntyneet Luokka:Vuonna 2002 kuolleet
Puro (täsmennyssivu)

Puro tarkoittaa muun muassa seuraavia: *Puro, jokea pienempi ja noroa suurempi vesiuoma ==Sukunimi== * Arja Virtanen o.s. Puro, Arja-täti (s. 1945), lastenohjelmien juontaja televisiossa * Jukka-Pekka Puro (s. 1968), tietokirjailija, viestintätutkija * Kari Puro (s. 1941), lääkäri, kansliapäällikkö * Matti Puro (s. 1982), tanssija ja tanssinopettaja * Olli (Olavi) Heikki (O. H.) Puro, ent. Kaasinen (1883–1933), kansanedustaja, ministeri (sdp) * Olavi Puro (1918–1999), jatkosodan hävittäjälentäjä * Perttu Puro (s. 1971), Tradekan toimitusjohtaja * Teuvo Puro (1884–1956), näyttelijä, käsikirjoittaja ja elokuvaohjaaja * Weikko Puro, ent. Bäck (s. 1884–1959), taidemaalari. Luokka:Luettelot henkilöistä sukunimen mukaan
Kari Puro

Kari Uolevi Puro (s. 1941 Äänekoski) on suomalainen lääkäri ja sosiaalipoliitikko. Hän on oppiarvoiltaan lääketieteen ja kirurgian tohtori ja valtiotieteiden kandidaatti. Hän on ollut sosiaali- ja terveysministeriön kansliapäällikkö 1972Facta 2001, WSOY 1985, 13. osa, palsta 306–1990Taloussanomat ja Ilmarisen toimitusjohtaja 1991–2007. == Lähteet == ==Aiheesta muualla== * Kuka kukin on 1978 (Runeberg.org) Luokka:Suomalaiset lääkärit Luokka:Sosiaali- ja terveysministeriön kansliapäälliköt Luokka:Vuonna 1941 syntyneet Luokka:Elävät henkilöt Luokka:Suomalaiset yritysjohtajat
Tapani Purola

Tapani Purola (14. marraskuuta 1929 Kymi – 11. marraskuuta 2015 HelsinkiKuolinilmoitus, Helsingin Sanomat 22.11.2015, s. C 27.) oli suomalainen yhteiskuntatieteilijä ja professori. Hän oli Helsingin yliopiston sosiaalipolitiikan professori 1977–1990. Sitä ennen hän oli dosentti 1966–1977.Facta 2001, WSOY 1985, 13. osa, palsta 306 Hänen tutkimuksiaan on julkaistu runsaasti muun muassa Kansaneläkelaitoksen julkaisusarjassa. ==Julkaisut== * Maassamuuton vilkkaus : tutkimus maassamuuton vilkkauden alueittaisista eroista ja niihin liittyvistä tekijöistä Suomessa v. 1951–1955. WSOY, 1964 Sarja: Sosiaalipoliittisen yhdistyksen tutkimuksia 11, 0584-1402 (väitöskirja) * Venni Maunula, Tapani Purola, Antti Tuura: Nuoret kohtaavat yhteiskunnan, Kirjayhtymä, 1959 == Lähteet == == Aiheesta muualla == * Kuka kukin on 1978 (Runeberg.org) Luokka:Suomalaiset yhteiskuntatieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1929 syntyneet Luokka:Vuonna 2015 kuolleet
Joni Tervo

Joni Tervo (s. 1993) on suomalainen pesäpalloilija, joka edustaa nykyisin Superpesiksessä pelaavaa Kiteen Pallo -90 -joukkuetta. Tervo edusti Sotkamon Jymyä juniori-ikäisestä vuoteen 2014 asti. Hän pelasi vuonna 2011 ensimmäisen kerran Ykköspesiksessä Jymyn kakkosjoukkueen riveissä. Miesten Superpesiksessä hän debytoi vuonna 2013 pelatessaan Sotkamon joukkueessa yhden ottelun. Seuraavalla kaudella hän pelasi jo 11 runkosarjaottelua sekä pudotuspeleissä yhdeksän peliä. Lisäksi hän pelasi myös Ykköspesiksessä Haapajärven Pesä- Kiiloissa. Kauden päätteeksi Tervo oli mukana voittamassa mestaruutta Sotkamon joukkueessa sekä A-poikien että miesten Superpesiksessä. Kaudeksi 2015 Tervo siirtyi Kiteen Pallo 90:een, jossa sai pelata 30 runkosarjaottelua. == Saavutukset == === Pelaajana === * 2 SM-kultaa: 2013, 2014 == Lähteet == Luokka:Vuonna 1993 syntyneet Luokka:Elävät henkilöt Luokka:Suomalaiset pesäpalloilijat
Juho Hakomäki

Juho Hakomäki (s. 18. marraskuuta 1997 Vähäkyrö) on suomalainen pesäpalloilija, joka edustaa Superpesiksessä pelaavaa Imatran Pallo-Veikkoja Hakomäki edusti poikien Superpesiksessä pelatessaan Vähänkyrön Viestin joukkuetta. Kaudeksi 2015 hän siirtyi Superpesiksessä pelaavaan Koskenkorvan Urheilijoihin, jossa pelasi 30 ottelua. Hän pelasi edelleen myös muutamia otteluita Vähässäkyrössä. == Tilastot == Pisteet seuroittain, kausivaiheittain ja kausittain Joukkue Kausi Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Yhteensä Yhteensä Yhteensä Yhteensä Joukkue Kausi Sarja Ott. L. T. KL. Ott. L. T. KL. Ott. L. T. KL. KoU 2015 Superpesis 30 0+3 2 21 - - - - 30 0+3 2 21 KoU 2016 Superpesis 5 1+3 4 7 - - - - 5 1+3 4 7 KoU 2017 Superpesis 32 0+7 2 40 2 0+0 0 2 34 0+7 2 42 Yhteensä Yhteensä Yhteensä 67 1+13 8 68 2 0+0 0 2 69 1+13 8 70 Ura yhteensä Ura yhteensä Ura yhteensä 67 1+13 8 68 2 0+0 0 2 69 1+13 8 70 == Lähteet == Luokka:Suomalaiset pesäpalloilijat Luokka:Koskenkorvan Urheilijoiden pelaajat Luokka:Vuonna 1997 syntyneet Luokka:Elävät henkilöt
Kaftaani (papin puku)

Kaftaani (joskus myös sutaani) on papin virkapuku. Suomessa kaftaani on miespapin juhlapuku Se on polvitaipeeseen asti ulottuva ja pystykauluksinen takki. Kaftaanin kanssa käytetään valkoista papinpaitaa, papinkaulusta ja lipereitä. Huhtikuussa 2023 piispainkokous päätti, ettei sukupuolella ole enää merkitystä asun valinnassa.Hanna Antila: Pappi saa jatkossa valita virkapukunsa vapaammin Kirkko ja kaupunki 18.4.2023 Kaftaani papin virkapukuna on saanut Suomessa ja Ruotsissa nykyisen muotonsa uskonpuhdistuksen jälkeen vähittäisen kehityksen tuloksena. 1800-luvulle saakka papin pukuna oli pitkä papintakki, mutta 1800-luvulla se lyheni polvipituiseksi, ja sen kanssa alettiin käyttää housuja ja lipereitä. Kaftaani on papin ei-liturginen juhla- asu ja perinteinen säätyläispuku. Musta puku ja sen yhteydessä käytetyt liperit ovat taustaltaan maallisia säätymerkkejä, eikä niihin liity kristillistä symboliikkaa. Naispapeille on aiemmin suunnitellut juhla-asut, joilla ei ole historiallista taustaa, eivät enää ole sukupuoleen sidottuja. Myös Ruotsin kirkossa naispapit oivat käyttää kaftaania juhla-asuna. Nykyään kaftaani on Suomessa ja Ruotsissa lähes poikkeuksetta papin juhlapuku eikä normaali työasu. Se on hieman käyttäjänsä mukaan muotoon ommeltu polvipituinen takki, jossa perinteisesti on seitsemän napin kiinnitys, selkäpuolella helmassa halkio sekä vyötärön korkeudella kaksi nappia rinnakkain papinkapan kiinnittämistä varten. Ruotsissa etenkin aikaisemmin kaftaanin etuosaan oli ommeltu poimuja, joiden lukumäärä vaihteli yhdestä kolmeen sen mukaan, missä hiippakunnassa kyseinen pappi oli vihitty papiksi. Uppsalan, Härnösandin ja Luulajan hiippakunnan papeilla oli yksi poimu, muilla kaksi, paitsi Göteborgin hiippakunnassa kolme. Ruotsissa myös naispapit voivat käyttää kaftaania. Sutaani on ollut ennen muuta katolisen papin käyttämä napitettu alas asti ulottuva päällysvaippa. Sitä käytetään myös Suomessa luterilaisessa kirkossa, mutta piispainkokous ei laatimassaan pukeutumisohjeessa huhtikuulta 2023 ota siihen kantaa. ==Lähteet== ==Aiheesta muualla== Luokka:Papit Luokka:Liturginen vaatetus
Chen Lijun

Chen Lijun (, s. 8. helmikuuta 1993) on kiinalainen painonnostaja ja olympiavoittaja. Hän on kilpaillut 62 ja 67 kilon sarjoissa. Chen saavutti kultaa vuoden 2013 MM-kilpailuista Wrocławista 62 kilon sarjasta. Vuonna 2015 hän uusi maailmanmestaruutensa Houstonissa tehden maailmaennätyksen niin työnnössä (183 kg) kuin yhteistuloksessakin (333 kg).http://www.mtv.fi/sport/muut-lajit/uutiset/artikkeli/painonnoston-mm- kisoissa-kiskottiin-maailmanennatyksia/5573778 Vuoden 2014 Aasian kisoista Incheonista Chen saavutti hopeaa.http://www.iwf.net/results/athletes/?athlete=chen- lijun-1993-02-08&id;=5338 Vuonna 2010 hän voitti nuorten MM-kultaa. Vuodelle 2021 siirretyissä Tokion olympialaisissa Chen voitti 67 kilon sarjan uudella olympiaennätyksellä (332 kg). == Lähteet == Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 1993 syntyneet Luokka:Elävät henkilöt
Valentin Hristov (s. 1994)

Valentin Hristov (, , s. 30. maaliskuuta 1994 Šumen, Bulgaria) on bulgarialais-azerbaidžanilainen painonnostaja ja olympiamitalisti. 156 senttimetriä pitkä Hristov kilpailee nykyisin 62-kiloisten sarjassa. Hristov edusti synnyinmaataan Bulgariaa vuoteen 2011 asti. Hän edusti maata vuoden 2009 nuorten MM-kisoissa ja saman vuoden nuorten EM-kisoissa, joista hän saavutti hopeaa. Ensimmäisistä arvokilpailuistaan Azerbaidžanin väreissä, vuoden 2011 MM-kilpailuista Hristov saavutti pronssia. Vuonna 2012 hän voitti EM-kultaa ja olympiapronssia 56 kilon sarjasta ollen ensimmäinen azerbaidžanilainen painonnoston olympiamitalisti. Vuonna 2013 Hristov voitti toistamiseen EM-kultaa, mutta hänet hylättiin hänen käryttyään dehydromethyltestosteronin käytöstä ja hänelle annettiin kahden vuoden kilpailukielto. Vapauduttuaan kiellosta vuonna 2015 Hristov voitti EM-kultaa ja MM-pronssia 62-kiloisista. == Lähteet == Luokka:Azerbaidžanilaiset painonnostajat Luokka:Azerbaidžanilaiset olympiamitalistit Luokka:Bulgarialaiset painonnostajat Luokka:Vuonna 1994 syntyneet Luokka:Elävät henkilöt
Kalle Putkisto

Kalle Putkisto (26. huhtikuuta 1919 Tampere – 22. huhtikuuta 1997 Helsinki) oli suomalainen metsätieteilijä ja professori. Hän oli Helsingin yliopiston metsäteknologian professori vuosina 1960–1982. Hänen tutkimusalaansa olivat etenkin puutavaran kuljetukset, joiden koneellistamista hän pyrki edistämään.Facta 2001, WSOY 1985, 13. osa, palsta 316 Putkisto kirjoitti ylioppilaaksi vuonna 1937 ja valmistui metsänhoitajaksi 1943. Hän osallistui talvisotaan ja toimi jatkosodan aikana II armeijakunnan metsätalousaliupseerina. Hän työskenteli vuosina 1945–1960 Suomen Puunjalostusteollisuuden Keskusliiton perustaman Metsätehon tutkimusmetsänhoitajana ja valmistui sinä aikana maatalous- ja metsätieteiden kandidaatiksi 1948 sekä väitteli tohtoriksi 1958 aiheenaan puutavaran kuljetus traktorilla. Putkisto oli Helsingin yliopiston metsäteknologian dosenttina vuosina 1957–1960 ennen nimitystään professoriksi.Kuka kukin on 1978 (Runeberg.org) Professorikautenaan hän oli myös laitoksensa esimiehenä. Jäätyään eläkkeelle professorin virasta hän oli uudelleen dosenttina 1982–1989. Putkisto oli Teknillisten tieteiden akatemian jäsen vuodesta 1962 ja hänet vihittiin unkarilaisen Sopronin yliopiston tekniikan kunniatohtoriksi vuonna 1972. Hän oli Suomen Metsänhoitajaliiton puheenjohtaja 1968–1977, Suomen Metsätieteellisen Seuran hallituksen puheenjohtaja 1966–1967 ja Metsäylioppilaiden asuntolasäätiön hallituksen puheenjohtaja 1968–1980. Hän harrasti maalausta ja maalasi itse oman muotokuvansa Helsingin yliopistolle. Putkiston puoliso oli oopperalaulaja Eila Auer, professori Väinö Auerin tytär. ==Teoksia== *Tutkimuksia pyörätraktoreiden käytöstä puutavaran metsäkuljetuksessa, 1956 (väitöskirja) == Lähteet == Luokka:Suomalaiset metsätieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1919 syntyneet Luokka:Vuonna 1997 kuolleet
Herb Lubalin

Herb Lubalin [luː'bɑːlɪn] (17. maaliskuuta 1918 Brooklyn, New York – 24. toukokuuta 1981)Herb Lubalin , Art Directors Hall of Fame. Viitattu 23.11.2015. oli yhdysvaltalainen graafinen suunnittelija, joka tunnetaan erityisesti typografian uudistajana ja monien logojen ja aikakauslehtien ulkoasun suunnittelijana. Hän suunnitteli myös kirjaintyypit Avant Garde Gothic, Lubalin Graph ja Serif Gothic.Castagnoli, William C.: Bowes, Kirchner, Lubalin, and Ross Elected to Medical Advertising Hall of Fame , Medical Marketing & Media 1.3.2001 (vaatii HighBeam -tilauksen). Viitattu 23.11.2015.Crowley, David: The Quiet American, Creative Review 1.9.2012, Faktografia.com. Viitattu 23.11.2015. Lubalin valmistui 1939 New Yorkin Cooper Union -taideoppilaitoksesta, jossa hän herätti huomiota jurona, vasenkätisenä ja värisokeana kalligrafian taiturina. Hän sai toisen maailmansodan jälkeen työpaikan art directorina lääkemarkkinointiin erikoistuneessa Sudler & Hennessey -mainostoimistossa ja eteni sen osakkaaksi. 46-vuotiaana ja noin 25 vuoden mainostoimistouran jälkeen vuonna 1964 Lubalin perusti oman graafisen muotoilun studionsa, jonka nimi muuttui kulloistenkin yhtiökumppanien myötä. Heitä olivat Aaron Burns, Tom Carnese, Tony DiSpigna, Ernie Smith, Roger Ferriter ja Alan Peckolick. 1960-luvulta alkaen Herb Lubalin tuli tunnetuksi lukuisista logoista, lomakkeistoista, vuosikertomuksista, julisteista ja kirjasintyypeistä, joita hän suunnitteli New Yorkissa toimivalle International Typeface Corporationille. Hän oli yksi tuon yhtiön perustajista ja myös toimitti ja taittoi ITC:n typografialle omistautunutta asiakaslehteä U&lc; (”Upper and lower case”). Lubalin taittoi myös kolmea aikanaan edistyksellistä, Ralph Ginzburgin kustantamaa aikakauslehteä Eros (1962), fact: (1964–1967) ja Avant Garde (1968–1971), jotka yhdistivät uutta eroottista sallivuutta ja tutkivaa journalismia. Hänen suosituimmaksi muodostunut kirjasintyyppi ITC Avant Garde kehitettiin 1970 sille nimensä antaneen lehden käyttöön. Lubalin sai uransa aikana monia palkintoja, kuten Art Director of the Year 1962 -nimityksen ja vuonna 1981 Institute of Graphic Arts -järjestön mitalin. Hän luennoi entisessä opinahjossaan Cooper Unionissa ja monissa muissa taideoppilaitoksissa. Vuonna 1979 hänen töistään järjestettiin näyttely Pompidoun kulttuurikeskuksessa Pariisissa. Hänen töitään on tallennettuna myös Kongressin kirjastoon ja moniin museoihin, kuten Whitney, Smithsonian ja National Gallery of Art. Vuonna 1977 Lubalin otettiin Art Directors Club Hall of Famen jäseneksi. ==Lähteet== ==Aiheesta muualla== *Lubalinin haastattelu vuodelta 1969 *Snyder, Gertrude & Peckolick, Alan: Herb Lubalin - Art Director, Graphic Designer and Typographer. Rizzoli, 1986. ISBN 0-8478-0880-7. Luokka:Vuonna 1918 syntyneet Luokka:Vuonna 1981 kuolleet Luokka:Yhdysvaltalaiset muotoilijat Luokka:Yhdysvaltalaiset graafiset suunnittelijat Luokka:Yhdysvaltalaiset kirjainmuotoilijat
Putkisto

Putkisto tarkoittaa seuraavia: *putkista muodostuva järjestelmä *Method Putkisto, venytys- ja kehon-hallintatekniikka ==Sukunimi== * Kalle Putkisto (1919–1997), metsätieteilijä, professori * Marja Putkisto (s. 1959), Method Putkiston kehittäjä Luokka:Luettelot henkilöistä sukunimen mukaan
Valentin Hristov

Valentin Hristov on muun muassa seuraavien henkilöiden nimi: *Valentin Hristov (s. 1956), bulgarialainen painonnostaja (olympiamitalisti) *Valentin Hristov (s. 1994), bulgarialainen Azerbaidžania edustava painonnostaja (olympiamitalisti) Luokka:Täsmennyssivut
Tauno Putkonen

Tauno Ilmari Putkonen (16. tammikuuta 1900 RaumaOtavan iso tietosanakirja, osa 6, p. 1682. Helsinki: Otava, 1963. – 29. lokakuuta 1976Mitä Missä Milloin: Kansalaisen vuosikirja 1978, s. 77. Helsinki: Otava, 1977. Helsinki) oli suomalainen lääkäri ja professori. Putkosen vanhemmat olivat Pekka Putkonen ja Ida Alina Paasia ja puoliso vuodesta 1929 Aili Esteri Kiljunen. Putkonen tuli ylioppilaaksi Suomalaisesta normaalilyseosta 1917 ja valmistui lääketieteen lisensiaatiksi 1926. Putkonen väitteli tohtoriksi Suomessa 1931 ja suoritti vielä lääketieteen tohtorintutkinnon Johns Hopkins -yliopistossa Baltimoressa Yhdysvalloissa 1947. Iho- ja sukupuolitautien erikoislääkärin pätevyyden hän sai 1930 ja alan dosentti Helsingin yliopistossa hän oli vuodesta 1945 vuoteen 1951. Putkonen työskenteli lääkärinä useissa eri sairaaloissa 1920-luvun lopulta, Helsingin yliopiston iho- ja sukupuolitautien professorina hän toimi vuodesta 1952. Putkosen professuuri jatkui vuoteen 1967 saakka. Hänen tutkimusalaansa olivat bakteriologia, serologia ja iho- ja sukupuolitaudit.Facta 2001, osa 13, p. 316. WSOY 1985. Teatteriohjaaja Ritva Laatto oli Putkosen tytär.Teatterit ja teatterintekijät 2005, s. 358. Teatterin tiedotuskeskus/Like, Helsinki 2005. == Lähteet == ==Aiheesta muualla== * Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Vuonna 1900 syntyneet Luokka:Vuonna 1976 kuolleet
Sibelius-Seura

Sibelius-Seura ry () on vuonna 1957 perustettu aatteellinen yhdistys,Yritys- ja yhteisötietojärjestelmä. joka pyrkii kokoamaan Jean Sibeliukseen liittyvää aineistoa sekä levittämään tietoa säveltäjästä ja hänen musiikistaan. Sibelius-Seura tekee yhteistyötä muun muassa Åbo Akademin Sibelius-museon, valtionarkiston, Ainola-Säätiön ja Hämeenlinnan Sibelius-kodin kanssa. Vuodesta 1965 alkaen seura on järjestänyt Jean Sibelius -viulukilpailun yhdessä Sibelius-Akatemian kanssa ja vuodesta 1996 alkaen valmistellut Sibeliuksen sävellystuotannon kriittistä kokonaisjulkaisua yhdessä Kansalliskirjaston ja kustannusliike Breitkopf & Härtelin kanssa. Seura jakaa vuosittain Sibelius-mitalin. ==Hallituksen puheenjohtajat== * L. A. Puntila (1957–1961) * Severi Saarinen (1961–1963) * J. E. Niemi (1964–1968) * Roger Lindberg (1968–1975) * Matti Raatikainen (1975–1982) * Fabian Dahlström (1983–1990) * Olavi Luokomaa (1991–2000) * Esko Häkli (2001–2008) * Lauri Tarasti (2009–2018) * Lauri Ratia (2018–) == Lähteet == ==Aiheesta muualla== * Sibelius-Seura. * Luokka:Suomalaiset musiikkialan järjestöt Luokka:Jean Sibelius
Fisichella (täsmennyssivu)

Fisichella tarkoittaa muun muassa seuraavia asioita: == Sukunimenä == * Giancarlo Fisichella (s. 1973), italialainen Formula 1 -kuljettaja * Salvatore ”Rino” Fisichella (s. 1951), italialainen roomalaiskatolisen kirkon titulaarinen arkkipiispa == Muita merkityksiä == * Fisichella Motor Sport, Giancarlo Fisichellan omistama italialainen pikkuformulatalli
Rocktähti

Rocktähti on Maj Karman Kauniiden Kuvien single, joka julkaistiin yhtyeen albumilta Rautaneito. == Kappaleet == # #Rautaneito \+ * Romanssi (video) * Valaiden laulu (video) == Kokoonpano == * Herra Ylppö – laulu * Häiriö Piirinen – kitara, taustalaulu, äänittäjä * J. Savolainen – rummut * V.V.V. – bassokitara * Kanttori Väyrynen – valot == Aiheesta muualla == * Rocktähti discogs.com -sivustolla Luokka:Maj Karman kappaleet Luokka:Vuoden 2002 kappaleet
Puunhiilto

Puunhiilto on puun kuivatislausta, jossa syntyy puuhiiltä, tervaa, tärpättiä, etikkahappoa ynnä muuta. Puunhiillossa käytettiin aikaisemmin miilua ja tervanpolttoa mutta sittemmin on ruvettu käyttämään umpinaisia hiiltouuneja eli retortteja, joissa myös sivutuotteet voidaan saada hyvin talteen. Puunhiillossa saadaan puuhiiltä eli syttä noin 30–40 prosenttia kuivan puun painosta. Sydessä on 80–90 prosenttia hiiltä ja noin 1 prosentti palamatonta tuhkaa. Puuhiiltä käytetään poltto- ja pelkistysaineena metallurgiassa sekä kimröökin ja aktiivihiilen valmistukseen. Toinen puuhiilen tuote on terva, jota saadaan 6–8 prosenttia puun painosta; tervaskannosta voidaan saada tervaa jopa 20 prosenttia.Facta 2001, 13. osa, p. 324. WSOY 1985. == Lähteet == ==Kirjallisuutta== * Talvitie, Yrjö: Puun hiilto ja hartsin valmistus. WSOY 1924. * Valmari, Johannes – Vainio, Viljo: Puun hiilto: Uusi tulolähde metsistä. Suomen metsänhoitoyhdistys Tapion käsikirjasia, 4. Suomen Metsänhoitoyhdistys Tapio, 2. laaj. p. 1913. ==Aiheesta muualla== *Puuntislaus. Tietosanakirja. *Puuntislaus. Pieni tietosanakirja 3. Luokka:Hiili Luokka:Tislaus
Retortti

Retortti (lat. retorquere = taivuttaa takaperin) on lasinen, metallinen, posliininen tai savinen tislausastia. Retortteja on eri kokoisia ja muotoisia eri tarkoituksiin. Laboratorioissa käytetään pieniä, 50–3 000 kuutiosenttimetrin vetoisia lasisia retortteja, kemianteollisuudessa suuria rautaisia, esimerkiksi paloviinaa ja kivihiiltä tislattaessa. Puuta tislattaessa käytetään usein 400 kuutiometrinkin vetoisia rautaretortteja.Tietosanakirja artikkeli Retortti Retorttiuunissa on useita retortteja, joita voidaan kuumentaa yhtaikaa esimerkiksi valmistettaessa valokaasua ja tislattaessa puuta. Tiedosto:Alambique 056.jpg|Kupariretortti Notgeld, Stützerbach, 1921, 10 pfennigs 1.jpg|Retortti tuotanto Tiedosto:My retort.jpg|Lasiretortti Tiedosto:Distillation_by_Retort.png|Retortti käytössä == Lähteet == == Aiheesta muualla == Luokka:Tislaus Luokka:Laboratoriotarvikkeet
Diana Widmaier Picasso

Diana Widmaier Picasso (s. 1974) on ranskalainen taidehistorioitsija. Diana Widmaier Picasso on kuvataiteilija Pablo Picasson ja hänen rakastajattarensa Marie-Thérèse Walterin tyttärentytär. Hän opiskeli Pariisin yliopistossa pääaineinaan oikeustieteitä Panthéon-Assasissa ja taidehistoriaa Panthéon- Sorbonnessa. Widmaier Picasso on työskennellyt taidekaupan asiantuntijana ja erikoistunut vanhojen mestarien piirustuksiin. Vuodesta 2003 lähtien hän on luetteloinut isoisänsä veistoksia. ==Lähteet== ==Aiheesta muualla== *DWP Editions Luokka:Pablo Picasso Luokka:Ranskalaiset taidehistorioitsijat Luokka:Vuonna 1974 syntyneet Luokka:Elävät henkilöt
Port Wentworthin sokeritehtaan räjähdys

Port Wentworthin sokeritehtaan räjähdys oli teollisuusonnettomuus, joka tapahtui 7. helmikuuta 2008 Port Wentworthissa Georgiassa. 14 ihmistä kuoli ja 38 loukkaantui, kun Imperial Sugarin omistamassa sokeritehtaassa tapahtui pölyräjähdys. Tehdasrakennus oli suuri ja vanha, ja siinä käytetyt rakennusmetodit olivat vanhentuneita. Tämän on uskottu lisänneen räjähdystä seuranneen tulipalon vakavuutta. Räjähdyksen alkupiste oli tehtaan keskiosissa, varastosiilojen alla olleessa kellarissa. Yhdysvaltain oikeusministeriön tekemien tutkimusten perusteella tahallisen rikollisen toiminnan mahdollisuus suljettiin pois vuonna 2013. Onnettomuutta tutkinut Yhdysvaltain kemikaaliturvallisuusvirasto (U.S. Chemical Safety and Hazard Investigation Board, CSB) julkaisi loppuraporttinsa syyskuussa 2009. Raportissa se kertoi, että onnettomuus olisi ollut täysin estettävissä. Imperial Sugaria, sen siivousaliurakoitsijaa tai molempia vastaan oli syyskuuhun 2010 mennessä jätetty 44 kannetta. Niistä 18 oli sovitettu. ==Lähteet== ==Aiheesta muualla== * Inferno: Dust Explosion at Imperial Sugar, U.S. Chemical Safety and Hazard Investigation Boardin turvallisuusvideo onnettomuudesta Luokka:Georgian osavaltion historia Luokka:Vuoden 2008 onnettomuudet Luokka:Räjähdysonnettomuudet Yhdysvalloissa Luokka:Teollisuuskatastrofit
Sergei Šendelev

Sergei Šendelev on entinen neuvostoliittolainen jääkiekkoilija. Hänet on valittu Neuvostoliiton ja Venäjän jääkiekkoilun kunniagalleriaan vuonna 1993. Šendelev pelasi mittavan uran Saksan pääsarjassa ja toisella sarjatasolla. ==Aiheesta muualla== * Luokka:Neuvostoliittolaiset jääkiekkoilijat Luokka:Vuonna 1964 syntyneet Luokka:Elävät henkilöt
Athene Pronaian temppeli

Athene Pronaian temppeli voi viitata seuraaviin temppeleihin Athene Pronaian pyhäkköalueella Delfoissa: * Athene Pronaian temppeli, arkaainen * Uudempi Athene Pronaian temppeli, klassinen
Delfoin stadion

Delfoin stadion oli antiikin aikainen kreikkalainen stadion Delfoissa Kreikassa. Sen arkeologinen kohde sijaitsee Apollonin pyhäkköalueen luoteispuolella ylärinteessä Apollonin temppeliltä nähtynä. Stadion rakennettiin noin vuonna 500–400 eaa. antiikin aikaisen kaupungin ylimpään kohtaan. Alkuvaiheessa stadionissa on todennäköisesti ollut puinen katsomo, tai katsomona on käytetty rinnettä. Stadionia paranneltiin 100-luvulla jaa. Herodes Atticuksen aikana tämän rahoituksella. Tuolloin rakennettiin nykyisin näkyvät kiviset katsomorakenteet. Stadionia käytettiin Python kisojen urheilukilpailuihin. Valjakkoajot järjestettiin kuitenkin hippodromilla, jota ei ole löydetty. Ennen Delfoin teatterin valmistumista stadionilla järjestettiin myös kisojen laulu- ja musiikkikilpailut. Stadion on U-kirjaimen muotoinen ja rakennettu rinteeseen koillis-lounaissuuntaisesti. Se avautuu itään päin, kun taas länsipää on puolikaaren muotoinen. Stadionrakennelman pohjoislaita on kaiverrettu vuorenrinteeseen. Koko stadionin pituus on noin 187 metriä, ja sen juoksuradan pituus on noin 177,55 metriä ja leveys 25,5 metriä. Radan kummassakin päässä on ollut lähtö- ja maaliviiva. Stadionin katsomossa on ollut pohjoislaidalla 12 penkkiriviä ja etelälaidalla kuusi penkkiriviä. Katsomoon mahtui noin 7 000 katsojaa. Stadionin itäpäässä on jäänteitä roomalaisaikaisesta triumfikaaresta. Nykyisin stadion on yksi parhaiten säilyneistä antiikin aikaisista stadioneista. == Lähteet == == Aiheesta muualla == Luokka:Antiikin Kreikan stadionit Luokka:Delfoin rakennukset ja rakennelmat
Delfoin teatteri

Delfoin teatteri oli antiikin aikainen kreikkalainen teatteri Delfoissa Kreikassa. Sen rauniot sijaitsevat Apollonin pyhäkköalueella Apollonin temppelin yläpuolisessa rinteessä. Paikalla oli alun perin todennäköisesti yksinkertaisempi teatteri, jossa oli puiset istuimet tai pelkkä rinne katsomona. Ensimmäinen kivinen teatteri rakennettiin 300-luvulla eaa. Nykyisin paikalla oleva teatteri rakennettiin roomalaisen kauden alussa noin 160–159 eaa. Se valmistui Pergamonin kuningas Eumenes II:n rahallisella tuella. Teatteria käytettiin laulu- ja musiikkikilpailuissa, jotka olivat osa Python kisoja tai muita alueella järjestettyjä uskonnollisia juhlia. Ennen teatterin valmistumista nämä kilpailut oli järjestetty Delfoin stadionilla urheilukilpailuiden ohella. Teatterin keskellä oleva orkhestra on hevosenkengän muotoinen. Poikittaissuuntainen käytävä jakaa katsomon kahteen osaan, joista alemmassa on 27 penkkiriviä ja ylemmässä kahdeksan penkkiriviä. Pystysuunnassa nousevat viisi porraskäytävää jakavat katsomon kuuteen lohkoon. Teatterissa oli tilaa noin 5 000 katsojalle. Teatteria on kunnostettu ja sen katsomo on säilynyt suhteellisen hyvin, mutta näyttämörakennuksesta (skene) ovat säilyneet vain perustukset. == Lähteet == == Aiheesta muualla == Luokka:Antiikin Kreikan teatterit Luokka:Delfoin rakennukset ja rakennelmat
Naomi Totka

Naomi Totka (s. 19. lokakuuta 1995) on unkarilainen tennispelaaja. Hän on voittanut urallaan kaksi ITF-turnausta kaksinpelissä ja 12 nelinpelissä. Totka pelasi ITF-turnauksessa ensimmäisen kerran Bogotássa lokakuussa 2011 päästen siellä toiselle kierrokselle. Joulukuussa hän saavutti puolivälieräpaikan Quiton 10 000 Yhdysvaltain dollarin ITF-turnauksessa. Vuonna 2012 hän pääsi puolivälieriin Quillotan ja Barranquillan 10 000 dollarin ITF-turnauksissa. Vuonna 2013 hän ei pelannut ITF-tasolla. Vuonna 2014 Totka pääsi välieriin Sharm el-Sheikhin kahdessa 10 000 dollarin ITF-turnauksessa ja puolivälieriin 15 000 dollarin turnauksissa Algerissa ja Toowoombassa. Joulukuussa hän saavutti Djiboutin 10 000 dollarin ITF-turnauksissa loppuottelupaikan ja välieräpaikan. Ensimmäisen ITF-turnausvoittonsa Totka saavutti Kairon 10 000 dollarin turnauksessa huhtikuussa 2015. Kesäkuussa hän pääsi loppuotteluun Victoriassa, syyskuussa Tiberiasissa ja marraskuussa Stellenboschissa. Nelinpelissä Totka voitti ensimmäisen ITF-turnauksensa New Delhissä kesäkuussa 2013 Rishika Sunkaran kanssa. Toisen voittonsa hän saavutti huhtikuussa 2015 Kairossa Marine Partaudin kanssa ja kolmannen toukokuussa 2015 Askalonissa Mariam Bolkvadzen kanssa. Elokuussa 2015 hän voitti El Kantaouin turnauksen Sofia Luinin kanssa ja syyskuussa Tiberiasin turnauksen Katharina Heringin kanssa. == Lähteet == == Aiheesta muualla == * * Luokka:Unkarilaiset tennispelaajat Luokka:Vuonna 1995 syntyneet Luokka:Elävät henkilöt
Viljo Puustjärvi

Viljo Armas Puustjärvi (2. tammikuuta 1913 Ristiina – 14. lokakuuta 1998 Helsinki)Helsingin yliopiston opettajat ja virkamiehet oli suomalainen maanviljelyskemisti ja suotutkija. Hän oli Helsingin yliopiston maanviljelyskemian dosentti vuosina 1966–1980 ja Satoturve Oy:n tutkimusjohtaja 1966–1980. Hänelle myönnettiin professorin arvonimi 1966. Hänen merkityksensä oli suuri turpeen käytön laajenemisessa ympäri maailmaa kasvihuoneviljelyssä.Facta 2001, WSOY 1985, 13. osa, palsta 328 Puustjärvi valmistui maatalous- ja metsätieteiden kandidaatiksi 1944 ja tohtoriksi 1952.Kuka kukin on 1978 (Runeberg.org) == Lähteet == Luokka:Suomalaiset maataloustieteilijät Luokka:Suomalaiset professorin arvonimen saaneet Luokka:Vuonna 1913 syntyneet Luokka:Vuonna 1998 kuolleet
Mauricio Macri

Mauricio Macri (s. 8. helmikuuta 1959) on argentiinalainen keskustaoikeistolainen poliitikko, maan pääkaupungin Buenos Airesin entinen pormestari ja Argentiinan presidentti vuosina 2015–2019. Ennen presidentiksi nimittämistä Macri toimi maan pääkaupungin Buenos Airesin pormestarina. Vuoden 2015 presidentinvaalin toisella kierroksella Macri sai noin 52 prosenttia äänistä. Macri on ollut menestyvä liikemies, joka toimi rakennus- ja rahoitusalalla sekä autokaupassa. Hän lähti politiikkaan 1991 jouduttuaan kidnappauksen ja lunnasvaatimuksen uhriksi. Hän perusti oman puolueen 2003. Edellinen presidentti Cristina Fernández de Kirchner valitsi seuraajasuosikikseen Daniel Sciolin, joka kuitenkin hävisi syksyn 2015 presidentinvaalit Macrille. Kirchner kieltäytyi osallistumasta vallanvaihtoseremoniaan. Taloudellisen taantuman aikana säästötoimia luvannut Macri hävisi presidentinvaalit lokakuussa 2019 ja keskusta-vasemmistolaiset peronistit palasivat valtaan. Presidentiksi valittiin Alberto Fernández ja hänen varapresidentikseen entinen presidentti Cristina Fernandez de Kirchner. Uusi presidentti astui virkaansa 10. joulukuuta 2019, jolloin Mauricio Macrin nelivuotinen presidenttikausi päättyi. == Kunnianosoituksia == * Vapauttaja kenraali San Martínin ritarikunta (Argentiina, 2015, suurmestari) * Toukokuun ritarikunta (Argentiina, 2015, suurmestari) * Etelän ristin ritarikunta (Brasilia, 2017) * Italian solidaarisuuden tähden ritarikunta (Italia, 2009) * Italian tasavallan ansioritarikunta (Italia, 2017) == Galleria == Tiedosto:Mauricio Macri fue recibido por el Papa Francisco (9837084823).jpg|Mauricio Marci tapaamassa paavi Franciscusta. ==Lähteet== ==Aiheesta muualla== Luokka:Argentiinan presidentit Luokka:Vuonna 1959 syntyneet Luokka:Elävät henkilöt
Wolf Vostell

Wolf Vostell (14. lokakuuta 1932 Leverkusen – 3. huhtikuuta 1998 Berliini) oli saksalainen taiteilija, taidemaalari ja kuvanveistäjä, joka tuli tunnetuksi 1960-luvulla. Vostellin katsotaan olleen videotaiteen edelläkävijä. Hän oli ensimmäinen, joka otti television taiteensa osaksi. Hän kuului Fluxus- ryhmään.Stephan Berg, Dieter Daniels: TELE GEN Kunst und Fernsehen, Kunstmuseum Bonn, Hirmer Publishers, Bonn 2015. ISBN 978-3-7774-2444-6. == Lähteet == ==Aiheesta muualla== * Museo Vostell Malpartida Espanjassa Luokka:Saksalaiset kuvanveistäjät Luokka:Vuonna 1932 syntyneet Luokka:Vuonna 1998 kuolleet Luokka:Videotaiteilijat
Hamilo

Hamilo on suomalainen sukunimi. Tunnettuja nimenkantajia: *Esko Hamilo (s. 1945), alivaltiosihteeri *Marko Hamilo (s. 1968), toimittaja ja tietokirjailija.
Haamukirjoittaja (televisiosarja)

Haamukirjoittaja on loka–marraskuussa 2015 Yle TV1:llä esitetty kuusiosainen draamasarja, jonka pääosissa näyttelevät Joanna Haartti ja Jemina Sillanpää. Sarja kertoo kahdesta kolmekymppisestä sisaruksesta, joista toinen on luonut uraa näyttelijänä ja toinen jäänyt asumaan maalle auttaakseen äitiään perheleipomon ja sairastelevan isän kanssa. Jemina Sillanpään esittämä Heini palaa takaisin lapsuudenkotiinsa burnoutin vuoksi, jossa kirjailijan urasta haaveileva Rosa-sisar (Joanna Haartti) saa idean hyödyntää sisarensa kuuluisuutta edistääkseen omaa uraansa. == Rooleissa == == Lähteet == Luokka:2010-luvun suomalaiset draamasarjat
Johan Dreyer

Johan Ludvig Emil Dreyer (1852–1926) oli tanskalais-brittiläinenFactum, osa 2 vuodelta 2003, s. 29 tähtitieteilijä, jonka erikoisaloja olivat tähtitieteen historia sekä tähtisumut ja tähtijoukotOtavan Iso tietosanakirja, osa 2 vuodelta 1961, palsta 561. Vuosina 1882–1916 hän oli tähtitornin johtaja Armaghissa Irlannissa (nykyisessä Pohjois-Irlannissa). Hänen päätyönsä on galaksien ja tähtiparvien luettelo New General Catalogue of Nebulae and Clusters of Stars (1888) ja sen lisäykset Index Catalogue (1896 ja 1908), joissa on lueteltu 13 266 kohdetta. Tähtitieteen historiasta hän kirjoitti kirjan A History of the Planetary System from Thales to Kepler.Spectrum tietokeskus, osa 14 vuodelta 1981, s. 273 Myös Tyko Brahen kootut teokset hän julkaisi.Iso tietosanakirja, osa 2 vuodelta 1931, palsta 1260 == Lähteet == == Aiheesta muualla == * Luokka:Tanskalaiset tähtitieteilijät Luokka:Brittiläiset tähtitieteilijät Luokka:Vuonna 1852 syntyneet Luokka:Vuonna 1926 kuolleet
Valentyn Mohylnyi

Vаlentyn Viktorovytš Mohylnyi (, , 18. joulukuuta 1965 Koh’аnovkа, Ukrainan SNT – 22. marraskuuta 2015 Ranska) oli Neuvostoliittoa edustanut telinevoimistelija, maailman- ja euroopanmestari. Mohylnyin voimistelijanuran huippuvaihe ajoittui vuosiin 1985–1990, jolloin hän voitti muun muassa viisi maailmanmestaruutta ja kuusi Euroopan mestaruutta. Monipuolisena voimistelijana Mohylnyi saavutti arvokisamitaleja niin ottelusta kuin useilta yksittäisiltä telineiltäkin.gymn-forum.net Mohylnyi avioitui telinevoimistelun maailmanmestari Olga Bitšerovаn kanssa. Pari sai lapsen mutta erosi myöhemmin. Mohylnyi muutti Ranskaan, missä hän työskenteli valmentajana ja sai maan kansalaisuuden. Hän kuoli Ranskassa sydäninfarktiin 49-vuotiaana.http://www.intlgymnast.com/index.php?option=com_content&view;=article&id;=4436:soviet- legend-valentin-mogilny-dies-at-49&catid;=2:news&Itemid;=166 == Lähteet == * Profiili gymn-forum.net * Profiili Kansainvälinen voimisteluliitto === Viitteet === Luokka:Neuvostoliittolaiset telinevoimistelijat Luokka:Vuonna 1965 syntyneet Luokka:Vuonna 2015 kuolleet
Esko Pajasalmi

Esko K. Pajasalmi (n. 1928 – 7. maaliskuuta 2000) oli suomalaissyntyinen liikemies, joka vuonna 1961 perusti Thaimaan ensimmäisen PR-toimiston nimeltä Presko ja kasvatti siitä yli sadan hengen yrityksen. Vuonna 1989 hän myi yrityksen brittiläiselle Shandwickille, joka tuolloin oli maailman suurin yksityinen PR-toimistoketju.PR legend 'Uncle Esko' passes away , The Nation 8.3.2000. Vaatii HighBeam-tilauksen. Viitattu 24.11.2015. (Tilaajille.) Suomalaiset Esko ja Anja Pajasalmi tulivat Thaimaahan vuonna 1951 Jehovan todistajien lähetyssaarnaajiksi ja työskentelivät aluksi viitisen vuotta maan pohjoisosan Chiang Maissa. He saivat siirron Bangkokiin, jossa Esko Pajasalmi nimitettiin lähetysaseman varajohtajaksi. Tässä työssä hän osallistui monille suhdetoiminta-alan kursseille Yhdysvalloissa ja päätti lopulta ryhtyä ensimmäiseksi alan yrittäjäksi Thaimaassa. Toiminta alkoi sillä, että Pajasalmi kulki skootterillaan ympäri Bangkokia valokuvaamassa paikallisia päättäjiä. Vuonna 1961 perustetulla Presko Public Relations -yrityksellä oli parhaimmillaan asiakkaina muun muassa seitsemän lentoyhtiötä. Vuonna 1989 brittiläinen Shandwick International Plc osti Preskon, jonka nimeksi vuonna 1997 tuli Presko Shandwick (Thailand). Esko Pajasalmi jatkoi perustamansa yrityksen hallituksen puheenjohtajana vuoteen 1999 asti. Hän toimi Suomalais- thaimaalaisen kauppakamarin ensimmäisenä johtajana 1992–1993.Chamber history, The Thai-Finnish Chamber of Commerce (TFCC). Viitattu 24.11.2015. Esko Pajasalmi kuoli 72-vuotiaana golfkentälle vuonna 2000. Hänen työtään PR-alalla jatkoi Pajasalmien ainoa lapsi, poika Norman, joka kuoli 48-vuotiaana 2007.PR stalwart dies, The Nation 11.12.2007. Viitattu 24.11.2015. Internet Archive, tallennettu 24.11.2015.Norman Pajasalmi, British Chamber of Commerce Thailand 12.12.2007. Viitattu 24.11.2015. Internet Archive, tallennettu 24.11.2015. ==Lähteet== Luokka:Suomalaiset lähetyssaarnaajat Luokka:Thaimaalaiset henkilöt Luokka:Yritysjohtajat Luokka:Suomalaiset yrittäjät Luokka:Ulkosuomalaiset henkilöt Luokka:Syntymävuosi puuttuu Luokka:1920-luvulla syntyneet Luokka:Vuonna 2000 kuolleet
Skai Jackson

Skai Jackson (s. 8. huhtikuuta 2002 New York City) on yhdysvaltalainen näyttelijä. Hän näytteli Zuri Rossia Disney Channelin komediasarjassa Jessie. Sen jälkeen hän on esittänyt samaa roolia Disney Channelin uutuussarjassa Bunk'd. Jackson aloitti uransa lapsimallina. Hän esiintyi useissa mainoksissa ja on näytellyt vuodesta 2007 alkaen. Ennen lapsitähteyttä Disneyllä Jackson esitti pieniä rooleja mm. elokuvissa Smurffit ja G.I. Joe: Kosto sekä tv- sarjassa Boardwalk Empire. == Filmografia == === Elokuvat === Vuosi Elokuva Rooli Huomioita 2007 Liberty Kid 3-vuotias Destiny 2009 The Rebound #1 pikkutyttö museossa 2011 Arthur #1 tyttö kirjastossa kreditoimaton rooli 2011 Smurffit potkiva tyttö 2013 G.I. Joe: Kosto Roadblockin tytär kreditoimaton rooli 2014 My Dad's a Soccer Mom Lacy Casey 2018 Marvel Rising: Secret Warriors Gloria Grant === Televisio === Vuosi Sarja Rooli Huomioita 2010 Team Umizoomi 1 jakso 2010 Kallista kipua Maddie Phillips jakso: "The Big Whoop" 2011 Boardwalk Empire Adeline White jakso: "What Does the Bee Do?" 2011–13 Bubble Guppies Little Fish äänirooli kausilla 1-2 2011–15 Seikkailija Dora Isa Iguana äänirooli 2011–15 Jessie Zuri Ross vakituinen rooli 2012 Austin ja Ally Zuri Ross vieraileva rooli; jakso: Austin & Jessie & Ally All Star New Year 2013 Onnea matkaan, Charlie! Zuri Ross jakso: "Good Luck Jessie: NYC Christmas" 2013 The Watsons Go to Birmingham Joetta Watson Hallmark Channel -elokuva 2014 Ultimate Spider-Man Zuri Ross äänirooli; jakso: "Halloween Night at the Museum" 2014 Jessie's Aloha-holidays with Parker and Joey Zuri Ross Disney Channelin erikoinen 2015– Bunk'd Zuri Ross vakituinen rooli 2015 K.C. Salainen agentti Zuri Ross vieraileva rooli; jakso: "All Howl's Eve" Luokka:Yhdysvaltalaiset lapsinäyttelijät Luokka:Vuonna 2002 syntyneet Luokka:Elävät henkilöt
Turkin parlamenttivaalit 2015

Turkissa pidettiin kahdet parlamenttivaalit vuonna 2015: *Turkin parlamenttivaalit 2015 (kesäkuu) *Turkin parlamenttivaalit 2015 (marraskuu)
Tiensuu

Tiensuu voi tarkoittaa seuraavia asioita: ==Paikannimiä== * Tiensuu, kylä Leningradin alueen Jaaman piirin Narvusin kunnassa Venäjällä * Tiensuun rautatieasema, lakkautettu rautatieliikennepaikka rataosuudella Joensuu- Kontiomäki ==Sukunimenä== * Akseli Tiensuu (s. 1997), futsalpelaaja * Jukka Tiensuu (s. 1948), säveltäjä * Kyllikki Tiensuu (s. 1945), kirkkohistorioitsija, professori * Raili Tiensuu (1934–2018), näyttelijä * Tuukka Tiensuu (s. 1976), televisio-ohjaaja, -käsikirjoittaja ja -tuottaja
Sahlstedt

Sahlstedt on muun muassa seuraavien merkittävien henkilöiden nimi: * Esko Sahlstedt (1945–2022), jääkiekkovalmentaja * Kalle Sahlstedt (s. 1973), jääkiekkoilija * Reeti Sahlstedt (s. 1976), jääkiekkoilija
Ojaniemi

Ojaniemi on muun muassa seuraavien merkittävien henkilöiden nimi: * Arvi Ojaniemi (1905–1940), opettaja ja kirjailija * Jaakko Ojaniemi (s. 1980), kymmenottelija * Kimmo Ojaniemi (s. 1957), taidemaalari, kuvanveistäjä ja valokuvaaja * Simo Ojaniemi, videopelisuunnittelija * Susanne Ojaniemi, (ent. Kohonen, s. 1991), pesäpalloilija * Taina Ojaniemi, (aik. Kolkkala, o.s. Uppa, s. 1976), keihäänheittäjä * Valle Ojaniemi (1917–2015), opettaja, Kevätpörriäisen perustaja
Valle Ojaniemi

Valle Ojaniemi (13. heinäkuuta 1917 Jalasjärvi – 27. lokakuuta 2015 Helsinki) oli suomalainen opettaja. Hän toimi Helsingissä kansalaiskoulun opettajana. Hän perusti 1949 Kevätpörriäisen ja oli sen päätoimittaja. Hän oli oppikirjatoimikunnan pitkäaikainen puheenjohtaja ja kirjoitti niin alan lehtiin kuin muihinkin lehtiin kirjoituksia ja teki musiikkiaiheisia radio- ohjelmia. Hän oli myös Käpylän kaupunginosalehden päätoimittaja ja oli perustamassa kaupunginosayhdistysten liittoa Helkaa, jonka puheenjohtajan hän toimi.Kuolleet, Valle Ojaniemi, Keväpörriäisen isä, Helsingin Sanomat 24.11.2015 s. C 33 Ansioistaan Ojaniemi sai kotiseutuneuvoksen arvonimen ja useita muita tunnustuksia. == Lähteet == Luokka:Suomalaiset opettajat Luokka:Suomalaiset päätoimittajat‎ Luokka:Vuonna 1917 syntyneet Luokka:Vuonna 2015 kuolleet